title: Απόφαση 2012/635/ΚΕΠΠΑ του Συμβουλίου, της 15ης Οκτωβρίου 2012 , για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

text:
               16.10.2012

               EL

               Επίσημη Εφημερίδα της Ευρωπαϊκής Ένωσης

               L 282/58

         ΑΠΌΦΑΣΗ 2012/635/ΚΕΠΠΑ ΤΟΥ ΣΥΜΒΟΥΛΊΟΥ
   της 15ης Οκτωβρίου 2012
   για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 27 Φεβρουαρίου 2007, το Συμβούλιο εξέδωσε την κοινή θέση 2007/140/ΚΕΠΠΑ σχετικά με περιοριστικά μέτρα κατά του Ιράν (1), με την οποία εφαρμόστηκε η απόφαση 1737 (2006) του Συμβουλίου Ασφαλείας των Ηνωμένων Εθνών.

               (2)

               Στις 23 Απριλίου 2007, η κοινή θέση 2007/140/ΚΕΠΠΑ τροποποιήθηκε από την κοινή θέση 2007/246/ΚΕΠΠΑ (2), με σκοπό την εφαρμογή της απόφασης 1747 (2007) του Συμβουλίου Ασφαλείας των Ηνωμένων Εθνών. Εν συνεχεία, το Συμβούλιο τροποποίησε περαιτέρω την κοινή θέση 2007/140/ΚΕΠΠΑ, εκδίδοντας, στις 7 Αυγούστου 2008, την κοινή θέση 2008/652/ΚΕΠΠΑ (3), με την οποία εφαρμόστηκε η απόφαση 1803 (2008) του Συμβουλίου Ασφαλείας των Ηνωμένων Εθνών.

               (3)

               Στις 26 Ιουλίου 2010, το Συμβούλιο εξέδωσε την απόφαση 2010/413/ΚΕΠΠΑ (4), με την οποία εφαρμόστηκε η απόφαση 1929 (2010) του Συμβουλίου Ασφαλείας των Ηνωμένων Εθνών και καταργήθηκε η κοινή θέση 2007/140/ΚΕΠΠΑ.

               (4)

               Στις 23 Ιανουαρίου 2012, το Συμβούλιο εξέδωσε την απόφαση 2012/35/ΚΕΠΠΑ, με την οποία τροποποίησε την απόφαση 2010/413/ΚΕΠΠΑ, ενισχύοντας τα περιοριστικά μέτρα κατά του Ιράν υπό το πρίσμα της συνεχιζόμενης, σοβαρής και διαρκώς διογκούμενης ανησυχίας για τη φύση του πυρηνικού προγράμματος του Ιράν, και ιδίως για τα ευρήματα σχετικά με τις δραστηριότητες του Ιράν που σχετίζονται με την ανάπτυξη στρατιωτικής πυρηνικής τεχνολογίας, όπως αποτυπώνονται στην έκθεση του Διεθνούς Οργανισμού Ατομικής Ενέργειας (ΔΟΑΕ). Τα μέτρα αυτά ενισχύθηκαν περαιτέρω στις 15 Μαρτίου 2012, με την απόφαση 2012/152/ΚΕΠΠΑ (5).

               (5)

               Το Συμβούλιο κρίνει αναγκαία τη λήψη πρόσθετων περιοριστικών μέτρων κατά του Ιράν ενόψει της παράλειψής του να συμμετάσχει κατά τρόπο σοβαρό σε διαπραγματεύσεις για τον κατευνασμό της ανησυχίας διεθνώς σχετικά με το πυρηνικό του πρόγραμμα.

               (6)

               Στο πλαίσιο αυτό, είναι σκόπιμο να επανεξετασθεί η απαγόρευση της πώλησης, της προμήθειας ή της μεταφοράς στο Ιράν πρόσθετων ειδών και τεχνολογιών διπλής χρήσης που περιλαμβάνονται στο παράρτημα Ι του κανονισμού (ΕΚ) αριθ. 428/2009 του Συμβουλίου, της 5ης Μαΐου 2009, περί κοινοτικού συστήματος ελέγχου των εξαγωγών της μεταφοράς, της μεσιτείας και της διαμετακόμισης ειδών διπλής χρήσης (6)., προκειμένου να συμπεριληφθούν είδη τα οποία ενδεχομένως σχετίζονται με τις βιομηχανίες που ελέγχει, άμεσα ή έμμεσα, ο Στρατός των Φρουρών της Ιρανικής Επανάστασης ή που είναι σχετικές με το πυρηνικό και στρατιωτικό πρόγραμμα και το πρόγραμμα βαλλιστικών πυραύλων του Ιράν, ενώ ταυτόχρονα λαμβάνεται υπόψη η ανάγκη αποφυγής ακούσιων αποτελεσμάτων για τον άμαχο πληθυσμό του Ιράν.

               (7)

               Επιπλέον, θα πρέπει να απαγορευτεί η αγορά, η εισαγωγή ή η μεταφορά φυσικού αερίου από το Ιράν.

               (8)

               Θα πρέπει, επίσης, να απαγορευτεί η πώληση, η προμήθεια ή η μεταφορά στο Ιράν γραφίτη και ακατέργαστων ή ημικατεργασμένων μετάλλων, όπως αλουμινίου και χάλυβα, και λογισμικού ολοκλήρωσης βιομηχανικών διαδικασιών, που σχετίζονται με βιομηχανίες υπό τον άμεσο ή τον έμμεσο έλεγχο του Στρατού των Φρουρών της Ιρανικής Επανάστασης ή που είναι σχετικές με το πυρηνικό και στρατιωτικό πρόγραμμα και το πρόγραμμα βαλλιστικών πυραύλων του Ιράν.

               (9)

               Θα πρέπει να απαγορευτεί η πώληση, η προμήθεια ή η μεταφορά βασικού ναυτιλιακού εξοπλισμού και τεχνολογίας στο Ιράν για τη ναυπήγηση, τη συντήρηση ή την ανακαίνιση πλοίων.

               (10)

               Επιπροσθέτως, τα κράτη μέλη δεν θα πρέπει να αναλαμβάνουν νέες υποχρεώσεις παροχής χρηματοοικονομικής βοήθειας για εμπορικές συναλλαγές με το Ιράν. Τούτο δεν θα πρέπει να επηρεάζει τις υπάρχουσες δεσμεύσεις και δεν θα πρέπει να αφορά το εμπόριο για διατροφικούς, γεωργικούς, ιατρικούς ή άλλους ανθρωπιστικούς σκοπούς.

               (11)

               Θα πρέπει επίσης να απαγορευτεί στα κράτη μέλη η κατασκευή ή η συμμετοχή στην κατασκευή νέων πετρελαιοφόρων για το Ιράν.

               (12)

               Προκειμένου να αποτραπεί η μεταφορά χρηματοοικονομικών ή άλλων στοιχείων ενεργητικού ή πόρων δυνάμενων να χρησιμεύσουν είτε σε πυρηνικές δραστηριότητες του Ιράν επικίνδυνες από τη σκοπιά της διάδοσης των πυρηνικών όπλων είτε στην ανάπτυξη φορέων πυρηνικών όπλων, θα πρέπει να απαγορευθούν οι συναλλαγές μεταξύ τραπεζών της 'Ενωσης και ιρανικών τραπεζών και χρηματοπιστωτικών ιδρυμάτων, εκτός εάν έχουν επιτραπεί προηγουμένως από το οικείο κράτος μέλος. Τούτο δεν θα πρέπει να παρεμποδίζει τη συνέχιση του εμπορίου που δεν απαγορεύεται δυνάμει της απόφασης 2010/413/ΚΕΠΠΑ.

               (13)

               Επιπλέον, θα πρέπει να απαγορευτεί η παροχή υπηρεσιών νηολόγησης και νηογνωμόνων σε ιρανικά πετρελαιοφόρα και φορτηγά πλοία.

               (14)

               Θα πρέπει να απαγορευτεί η προμήθεια σκαφών προοριζόμενων για μεταφορά ή αποθήκευση πετρελαίου και πετροχημικών προϊόντων σε πρόσωπα και οντότητες από το Ιράν ή άλλα πρόσωπα και οντότητες με σκοπό τη μεταφορά ή την αποθήκευση ιρανικού πετρελαίου και πετροχημικών προϊόντων.

               (15)

               Επιπροσθέτως, θα πρέπει να τροποποιηθούν οι διατάξεις σχετικά με τη δέσμευση των κεφαλαίων και των οικονομικών πόρων της Κεντρικής Τράπεζας του Ιράν.

               (16)

               Τέλος, θα πρέπει να συμπεριληφθούν πρόσθετα πρόσωπα και οντότητες στον κατάλογο των υποκείμενων σε περιοριστικά μέτρα προσώπων και οντοτήτων, ο οποίος παρατίθεται στο Παράρτημα ΙΙ της απόφασης 2010/413/ΚΕΠΠΑ, ιδίως οντότητες ιδιοκτησίας του ιρανικού κράτους οι οποίες δραστηριοποιούνται στον τομέα του πετρελαίου και αερίου, δεδομένου ότι αποτελούν ουσιαστική πηγή εισοδήματος για την ιρανική κυβέρνηση. Περαιτέρω, ορισμένα πρόσωπα και οντότητες θα πρέπει να διαγραφούν από τον εν λόγω κατάλογο και τα στοιχεία για μία οντότητα θα πρέπει να τροποποιηθούν.

               (17)

               Απαιτείται περαιτέρω δράση της 'Ενωσης για την εφαρμογή ορισμένων μέτρων που προβλέπει η παρούσα απόφαση.

               (18)

               Επομένως, η απόφαση 2010/413/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση του Συμβουλίου 2010/413/ΚΕΠΠΑ τροποποιείται ως εξής:

               1.

               Προστίθεται το ακόλουθο άρθρο:
               «Άρθρο 3ε
               1.   Απαγορεύεται η εισαγωγή, η αγορά ή η μεταφορά ιρανικού φυσικού αερίου.
               Η Ένωση λαμβάνει τα απαραίτητα μέτρα ώστε να προσδιορίσει τα σχετικά είδη που καλύπτονται από την παρούσα διάταξη.
               2.   Απαγορεύεται η παροχή άμεσης ή έμμεσης χρηματοδότησης ή χρηματοοικονομικής ενίσχυσης, συμπεριλαμβανομένων των χρηματοπιστωτικών παραγώγων, καθώς και οι υπηρεσίες ασφάλισης και αντασφάλισης και οι συναφείς υπηρεσίες διαμεσολάβησης σε σχέση με την εισαγωγή, την αγορά ή τη μεταφορά ιρανικού φυσικού αερίου.
               3.   Η απαγόρευση της παραγράφου 1 δεν θίγει την εκτέλεση συμβάσεων παράδοσης φυσικού αερίου κράτους άλλου από το Ιράν σε κράτος μέλος της ΕΕ.»

               2.

               Το άρθρο 4β αντικαθίσταται από το ακόλουθο κείμενο:
               «Άρθρο 4β
               1.   Η απαγόρευση που προβλέπεται στο άρθρο 4 παράγραφος 1 δεν θίγει την εκτέλεση, έως τις 15 Απριλίου 2013, υποχρέωσης σχετιζόμενης με την παράδοση αγαθών που προβλέπεται σε συμβάσεις που έχουν συναφθεί πριν από τις 26 Ιουλίου 2010ή τις 16 Οκτωβρίου 2012.
               2.   Οι απαγορεύσεις που προβλέπονται στο άρθρο 4 δεν θίγουν την εκτέλεση, έως τις 15 Απριλίου 2013, υποχρέωσης που απορρέει από συμβάσεις που έχουν συναφθεί πριν από τις 26 Ιουλίου 2010 ή τις 16 Οκτωβρίου 2012 και σχετίζονται με επενδύσεις που έχουν πραγματοποιηθεί στο Ιράν πριν από τις εν λόγω ημερομηνίες από επιχειρήσεις εγκατεστημένες στα κράτη μέλη.
               3.   Η απαγόρευση που προβλέπεται στο άρθρο 4α παράγραφος 1 δεν θίγει την εκτέλεση, έως τις 15 Απριλίου 2013, υποχρέωσης σχετιζόμενης με την παράδοση αγαθών που προβλέπεται σε συμβάσεις που έχουν συναφθεί πριν από τις 23 Ιανουαρίου 2012 ή τις 16 Οκτωβρίου 2012.
               4.   Οι απαγορεύσεις που προβλέπονται στο άρθρο 4α δεν θίγουν την εκτέλεση, έως τις 16 Απριλίου 2013, υποχρέωσης που απορρέει από συμβάσεις που έχουν συναφθεί πριν από τις 23 Ιανουαρίου 2012 ή τις 16 Οκτωβρίου 2012 και σχετίζονται με επενδύσεις που έχουν πραγματοποιηθεί στο Ιράν πριν από τις εν λόγω ημερομηνίες από επιχειρήσεις εγκατεστημένες στα κράτη μέλη.
               5.   Οι παράγραφοι 1 και 2 δεν θίγουν την εκτέλεση υποχρεώσεων αναφερόμενων στο άρθρο 3γ παράγραφος 2, εφόσον οι εν λόγω υποχρεώσεις πηγάζουν από συμβάσεις υπηρεσιών ή από συμπληρωματικές συμβάσεις αναγκαίες για την εκτέλεσή τους και η εκτέλεση των εν λόγω υποχρεώσεων έχει εκ των προτέρων επιτραπεί από το οικείο κράτος μέλος .Το οικείο κράτος μέλος ενημερώνει τα άλλα κράτη μέλη και την Επιτροπή για την πρόθεσή του να χορηγήσει έγκριση.
               6.   Οι παράγραφοι 3 και 4 δεν θίγουν την εκτέλεση υποχρεώσεων αναφερόμενων στο άρθρο 3δ παράγραφος 2, εφόσον οι εν λόγω υποχρεώσεις πηγάζουν από συμβάσεις υπηρεσιών ή από συμπληρωματικές συμβάσεις αναγκαίες για την εκτέλεσή τους και η εκτέλεση των εν λόγω υποχρεώσεων έχει εκ των προτέρων επιτραπεί από το οικείο κράτος μέλος .Το οικείο κράτος μέλος ενημερώνει τα άλλα κράτη μέλη και την Επιτροπή για την πρόθεσή του να χορηγήσει έγκριση.».

               3.

               Προστίθενται τα ακόλουθα άρθρα:
               «Άρθρο 4ε
               1.   Απαγορεύεται η πώληση, η προμήθεια ή η μεταφορά στο Ιράν, από υπηκόους των κρατών μελών ή από το έδαφος των κρατών μελών ή με τη χρήση σκαφών ή αεροσκαφών υπό τη δικαιοδοσία τους, γραφίτη και ακατέργαστων ή ημικατεργασμένων μετάλλων, όπως αλουμινίου και χάλυβα, δυνάμενων να χρησιμεύσουν σε βιομηχανίες, υπό τον άμεσο ή έμμεσο έλεγχο του Στρατού των Φρουρών της Ιρανικής Επανάστασης ή που σχετίζονται με το πυρηνικό και στρατιωτικό πρόγραμμα και το πρόγραμμα βαλλιστικών πυραύλων του Ιράν, είτε τα είδη αυτά προέρχονται από το έδαφος των κρατών μελών είτε όχι.
               Η Ένωση λαμβάνει τα απαραίτητα μέτρα ώστε να προσδιορίσει τα σχετικά είδη που καλύπτονται από την παρούσα διάταξη.
               2.   Απαγορεύεται επίσης:

                           α)

                           η παροχή στο Ιράν τεχνικής βοήθειας ή εκπαίδευσης και άλλων υπηρεσιών σχετικών με τα είδη που αναφέρονται στην παράγραφο 1,

                           β)

                           η παροχή στο Ιράν χρηματοδότησης ή χρηματοδοτικής βοήθειας για οιαδήποτε πώληση, προμήθεια ή μεταφορά ειδών που αναφέρονται στην παράγραφο 1 ή για την παροχή σχετικής τεχνικής βοήθειας και εκπαίδευσης.

                     3.   Απαγορεύεται η, εν γνώσει ή εκ προθέσεως, συμμετοχή σε δραστηριότητες οι οποίες έχουν ως σκοπό ή αποτέλεσμα την καταστρατήγηση της απαγόρευσης που προβλέπεται στις παραγράφους 1 και 2.
               Άρθρο 4στ
               Οι απαγορεύσεις που προβλέπονται στο άρθρο 4α δεν θίγουν την εκτέλεση, έως τις 15 Απριλίου 2013, συμβάσεων που έχουν συναφθεί πριν από τις 16 Οκτωβρίου 2012 ή συμπληρωματικών συμβάσεων αναγκαίων για την εκτέλεση των συμβάσεων αυτών.
               Άρθρο 4ζ
               1.   Απαγορεύεται η πώληση, η προμήθεια ή η μεταφορά βασικού ναυτιλιακού εξοπλισμού και τεχνολογίας για τη ναυπήγηση, τη συντήρηση ή την ανακαίνιση πλοίων στο Ιράν ή σε ιρανικές ή ιρανικής ιδιοκτησίας επιχειρήσεις δραστηριοποιούμενες στον τομέα αυτό από υπηκόους των κρατών μελών ή από το έδαφος των κρατών μελών ή με τη χρήση σκαφών ή αεροσκαφών υπό τη δικαιοδοσία τους, είτε τα είδη αυτά προέρχονται από το έδαφος των κρατών μελών είτε όχι.
               Η Ένωση λαμβάνει τα απαραίτητα μέτρα ώστε να προσδιορίσει τα οικεία είδη που καλύπτονται από την παρούσα διάταξη.
               2.   Η απαγόρευση της παραγράφου 1 δεν θίγει την προμήθεια βασικού ναυτικού εξοπλισμού και τεχνολογίας σε σκάφος που δεν είναι ιρανικής ιδιοκτησίας ή υπό ιρανικό έλεγχο και έχει αναγκασθεί να ελλιμενισθεί σε ιρανικό λιμένα ή στα ιρανικά χωρικά ύδατα λόγω ανωτέρας βίας.
               3.   Απαγορεύεται επίσης:

                           α)

                           η παροχή στο Ιράν τεχνικής βοήθειας ή εκπαίδευσης και άλλων υπηρεσιών σχετικών με τα είδη που αναφέρονται στην παράγραφο 1,

                           β)

                           η παροχή στο Ιράν χρηματοδότησης ή χρηματοδοτικής βοήθειας για οιαδήποτε πώληση, προμήθεια ή μεταφορά ειδών που αναφέρονται στην παράγραφο 1 ή για την παροχή σχετικής τεχνικής βοήθειας και εκπαίδευσης.

                     4.   Απαγορεύεται η, εν γνώσει ή εκ προθέσεως, συμμετοχή σε δραστηριότητες οι οποίες έχουν ως σκοπό ή αποτέλεσμα την καταστρατήγηση της απαγόρευσης που προβλέπεται στις παραγράφους 1 και 3.
               Άρθρο 4η
               Οι απαγορεύσεις που προβλέπονται στο άρθρο 4ζ δεν θίγουν την εκτέλεση, έως τις 15 Φεβρουαρίου 2013, συμβάσεων που έχουν συναφθεί πριν από τις 16 Οκτωβρίου 2012 ή συμπληρωματικών συμβάσεων αναγκαίων για την εκτέλεση των συμβάσεων αυτών.
               Άρθρο 4θ
               1.   Απαγορεύεται η πώληση, η προμήθεια ή η μεταφορά στο Ιράν, από υπηκόους των κρατών μελών ή από το έδαφος των κρατών μελών ή με τη χρήση σκαφών ή αεροσκαφών υπό τη δικαιοδοσία τους, λογισμικού ολοκλήρωσης βιομηχανικών διαδικασιών δυνάμενου να χρησιμεύσει σε βιομηχανίες υπό τον άμεσο ή έμμεσο έλεγχο του Στρατού των Φρουρών της Ιρανικής Επανάστασης ή που σχετίζεται με το πυρηνικό και στρατιωτικό πρόγραμμα και το πρόγραμμα βαλλιστικών πυραύλων του Ιράν, είτε τα είδη αυτά προέρχονται από το έδαφος κρατών μελών είτε όχι.
               Η Ένωση λαμβάνει τα απαραίτητα μέτρα ώστε να προσδιορίσει τα είδη που καλύπτονται από την παρούσα διάταξη.
               2.   Απαγορεύεται επίσης:

                           α)

                           η παροχή στο Ιράν τεχνικής βοήθειας ή εκπαίδευσης και άλλων υπηρεσιών σχετικών με τα είδη που αναφέρονται στην παράγραφο 1,

                           β)

                           η παροχή στο Ιράν χρηματοδότησης ή χρηματοδοτικής βοήθειας για οιαδήποτε πώληση, προμήθεια ή μεταφορά ειδών που αναφέρονται στην παράγραφο 1 ή για την παροχή σχετικής τεχνικής βοήθειας και εκπαίδευσης.

                     3.   Απαγορεύεται η, εν γνώσει ή εκ προθέσεως, συμμετοχή σε δραστηριότητες οι οποίες έχουν ως σκοπό ή αποτέλεσμα την καταστρατήγηση των απαγορεύσεων που προβλέπονται στις παραγράφους 1 και 2.
               Άρθρο 4ι
               Οι απαγορεύσεις που προβλέπονται στο άρθρο 4θ δεν θίγουν την εκτέλεση, έως τις 15 Ιανουαρίου 2013, συμβάσεων που έχουν συναφθεί πριν από τις 16 Οκτωβρίου 2012 ή συμπληρωματικών συμβάσεων αναγκαίων για την εκτέλεση των συμβάσεων αυτών.»

               4.

               Στο άρθρο 8, η παράγραφος 1 αντικαθίσταται από το ακόλουθο κείμενο:
               «1.   Τα κράτη μέλη δεν αναλαμβάνουν νέες βραχυπρόθεσμες, μεσοπρόθεσμες ή μακροπρόθεσμες υποχρεώσεις παροχής χρηματοοικονομικής βοήθειας για εμπορικές συναλλαγές με το Ιράν, συμπεριλαμβανομένης της χορήγησης εξαγωγικών πιστώσεων, εγγυήσεων ή ασφάλισης, στους υπηκόους ή τις οντότητες τους που συμμετέχουν σε τέτοιου είδους συναλλαγές, ούτε εγγυώνται ή αντασφαλίζουν τέτοιου είδους υποχρεώσεις.»

               5.

               Προστίθεται το ακόλουθο άρθρο:
               «ΚΑΤΑΣΚΕΥΗ ΠΕΤΡΕΛΑΙΟΦΟΡΩΝ

               Άρθρο 8α
               1.   Υπό την επιφύλαξη του άρθρου 4ζ, απαγορεύεται η κατασκευή ή η συμμετοχή στην κατασκευή νέων πετρελαιοφόρων για το Ιράν ή για πρόσωπα ή οντότητες από το Ιράν.
               2.   Απαγορεύεται η παροχή τεχνικής βοηθείας ή χρηματοδότησης ή χρηματοδοτικής βοηθείας για την κατασκευή νέων πετρελαιοφόρων για το Ιράν ή για πρόσωπα και οντότητες από το Ιράν.»

               6.

               Το άρθρο 10 αντικαθίσταται από το ακόλουθο κείμενο:
               «Άρθρο 10
               1.   Για να αποτραπεί η μεταφορά χρηματοοικονομικών ή άλλων στοιχείων ενεργητικού ή πόρων δυνάμενων να χρησιμεύσουν είτε σε πυρηνικές δραστηριότητες του Ιράν επικίνδυνες όσον αφορά στη διάδοση των πυρηνικών όπλων είτε στην ανάπτυξη στο Ιράν φορέων πυρηνικών όπλων, προς, διαμέσου ή από το έδαφος των κρατών μελών ή προς ή από υπηκόους των κρατών μελών ή οντότητες οργανωμένες βάσει του δικαίου τους (συμπεριλαμβανομένων των υποκαταστημάτων στην αλλοδαπή) ή πρόσωπα ή χρηματοπιστωτικά ιδρύματα στο έδαφος των κρατών μελών, τα χρηματοπιστωτικά ιδρύματα υπό τη δικαιοδοσία των κρατών μελών δεν αναλαμβάνουν ούτε συνεχίζουν να μετέχουν σε συναλλαγές με:

                           α)

                           τράπεζες που έχουν έδρα στο Ιράν, συμπεριλαμβανομένης της Κεντρικής Τράπεζας του Ιράν,

                           β)

                           υπαγόμενα στη δικαιοδοσία των κρατών μελών υποκαταστήματα και θυγατρικές τραπεζών οι οποίες έχουν έδρα στο Ιράν,

                           γ)

                           μη υπαγόμενα στη δικαιοδοσία των κρατών μελών υποκαταστήματα και θυγατρικές τραπεζών οι οποίες έχουν έδρα στο Ιράν,

                           δ)

                           χρηματοπιστωτικές οντότητες που δεν έχουν έδρα στο Ιράν αλλά ελέγχονται από πρόσωπα και οντότητες με έδρα στο Ιράν,

                     εκτός αν οι συναλλαγές αυτές έχουν επιτραπεί προηγουμένως από το οικείο κράτος μέλος σύμφωνα με τις παραγράφους 2 και 3.
               2.   Για τους σκοπούς της παραγράφου 1, το οικείο κράτος μέλος μπορεί να επιτρέψει τις ακόλουθες συναλλαγές:

                           α)

                           συναλλαγές που αφορούν τρόφιμα, υγειονομική περίθαλψη ή ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς,

                           β)

                           συναλλαγές που αφορούν προσωπικά εμβάσματα,

                           γ)

                           συναλλαγές που αφορούν την εκτέλεση των εξαιρέσεων που προβλέπονται στην παρούσα απόφαση,

                           δ)

                           συναλλαγές που σχετίζονται με συγκεκριμένη εμπορική σύμβαση, μη απαγορευόμενη από την παρούσα απόφαση,

                           ε)

                           συναλλαγές που αφορούν διπλωματική ή προξενική αποστολή ή διεθνή οργανισμό που χαίρει ασυλίας σύμφωνα με το διεθνές δίκαιο, στο μέτρο κατά το οποίο οι συναλλαγές αυτές προορίζονται να εξυπηρετήσουν επίσημους σκοπούς της διπλωματικής ή προξενικής αποστολής ή του διεθνούς οργανισμού,

                           στ)

                           συναλλαγές που αφορούν την πληρωμή προς ικανοποίηση απαιτήσεων κατά του Ιράν, ιρανικών προσώπων ή οντοτήτων, κατά περίπτωση, και με την επιφύλαξη κοινοποίησης δέκα ημέρες πριν από την έγκριση και συναλλαγές παρόμοιας φύσης που δεν συμβάλλουν σε δραστηριότητες απαγορευόμενες από την παρούσα απόφαση..

                     Δεν απαιτείται έγκριση ούτε κοινοποίηση για συναλλαγές που εμπίπτουν στα σημεία α) έως ε), όταν είναι κάτω των 10 000EUR.
               3.   Οι μεταφορές κεφαλαίων προς και από το Ιράν με τη χρησιμοποίηση ιρανικών τραπεζών και χρηματοπιστωτικών ιδρυμάτων για συναλλαγές που αναφέρονται στην παράγραφο 2 υπάγονται στις ακόλουθες ρυθμίσεις:

                           α)

                           οι μεταφορές ποσών οφειλόμενων από συναλλαγές που αφορούν τρόφιμα, ιατρική περίθαλψη, ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς, κάτω των 10 000EUR, καθώς και οι μεταφορές που αφορούν προσωπικά εμβάσματα, κάτω των 40 000 EUR, εκτελούνται χωρίς προηγούμενη έγκριση · η μεταφορά κοινοποιείται στην αρμόδια αρχή του οικείου κράτους μέλους εάν υπερβαίνει το ποσό των 10 000 EUR·

                           (β)

                           για τις μεταφορές ποσών οφειλόμενων από συναλλαγές που αφορούν τρόφιμα, ιατρική περίθαλψη, ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς, άνω των 100 000 EUR, καθώς και για τις μεταφορές που αφορούν προσωπικά εμβάσματα, άνω των 40 000 EUR, απαιτείται προηγούμενη έγκριση της αρμόδιας αρχής του οικείου κράτους μέλους.. Το οικείο κράτος μέλος ενημερώνει τα λοιπά κράτη μέλη σχετικά με κάθε χορηγούμενη έγκριση.

                           (γ)

                           για κάθε άλλη μεταφορά ποσού άνω των 10 000 EUR απαιτείται προηγούμενη έγκριση της αρμόδιας αρχής του οικείου κράτους μέλους. Το οικείο κράτος μέλος ενημερώνει τα λοιπά κράτη μέλη σχετικά με κάθε χορηγούμενη έγκριση.

                     4.   Οι μεταφορές κεφαλαίων προς και από το Ιράν που δεν εμπίπτουν στο πεδίο εφαρμογής της παραγράφου 3 υπάγονται στις ακόλουθες ρυθμίσεις:

                           α)

                           οι μεταφορές ποσών οφειλόμενων από συναλλαγές που αφορούν τρόφιμα, ιατρική περίθαλψη, ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς εκτελούνται χωρίς προηγούμενη έγκριση· η μεταφορά κοινοποιείται στην αρμόδια αρχή του κράτους μέλους του οικείου κράτους μέλους εάν υπερβαίνει το ποσό των 10 000 EUR·

                           β)

                           κάθε άλλη μεταφορά ποσού κάτω των 40 000 EUR εκτελείται χωρίς προηγούμενη έγκριση· η μεταφορά κοινοποιείται στην αρμόδια αρχή του οικείου κράτους μέλους εάν υπερβαίνει το ποσό των 10 000 EUR·

                           γ)

                           για κάθε άλλη μεταφορά ποσού άνω των 40 000 EUR απαιτείται προηγούμενη έγκριση της αρμόδιας αρχής του οικείου κράτους μέλους. Η έγκριση θεωρείται ότι έχει δοθεί εντός τεσσάρων εβδομάδων, εάν η αρμόδια αρχή του οικείου κράτους μέλους δεν διατυπώσει αντιρρήσεις εντός της προθεσμίας αυτής. Το οικείο κράτος μέλος ενημερώνει τα λοιπά κράτη μέλη σχετικά με κάθε απορριπτόμενη αίτηση.

                     5.   Τα υπαγόμενα στη δικαιοδοσία των κρατών μελών υποκαταστήματα και θυγατρικές τραπεζών που έχουν έδρα στο Ιράν πρέπει επίσης να κοινοποιούν στην αρμόδια αρχή του κράτους μέλους στο οποίο είναι εγκατεστημένα κάθε μεταφορά κεφαλαίων που εκτελούν ή παραλαμβάνουν, ενός πέντε εργάσιμων ημερών από την εκτέλεση ή την παραλαβή της αντίστοιχης μεταφοράς κεφαλαίων.
               Με την επιφύλαξη ενδεχόμενων ρυθμίσεων περί ανταλλαγής πληροφοριών, οι αρμόδιες αρχές προς τις οποίες γίνεται η κοινοποίηση διαβιβάζουν αμελλητί τις εν λόγω πληροφορίες επί των κοινοποιήσεων, ανάλογα με την περίπτωση, στις αρμόδιες αρχές άλλων κρατών μελών στα οποία είναι εγκατεστημένοι οι αντισυμβαλλόμενοι των συγκεκριμένων συναλλαγών.»

               7.

               Προστίθενται τα ακόλουθα άρθρα:
               «Άρθρο 18α
               Απαγορεύεται, από τις 15 Ιανουαρίου 2013, η παροχή υπηρεσιών νηολόγησης ή νηογνωμόνων, συμπεριλαμβανομένου κάθε είδους αριθμού καταχώρισης ή αναγνώρισης, σε ιρανικά πετρελαιοφόρα και φορτηγά πλοία από υπήκοο κράτους μέλους ή από έδαφος υπό τη δικαιοδοσία κράτους μέλους.
               Άρθρο 18β
               1.   Απαγορεύεται ο εφοδιασμός σκαφών προοριζόμενων για μεταφορά ή αποθήκευση πετρελαίου και πετροχημικών προϊόντων σε πρόσωπα, οντότητες ή οργανισμούς από το Ιράν.
               2.   Απαγορεύεται ο εφοδιασμός σκαφών προοριζόμενων για μεταφορά ή αποθήκευση πετρελαίου και πετροχημικών προϊόντων σε άλλο πρόσωπο, οντότητα ή οργανισμό για τη μεταφορά ή την αποθήκευση ιρανικού πετρελαίου και πετροχημικών προϊόντων.
               3.   Απαγορεύεται η, εν γνώσει ή εκ προθέσεως, συμμετοχή σε δραστηριότητες οι οποίες έχουν ως σκοπό ή αποτέλεσμα την καταστρατήγηση των απαγορεύσεων που προβλέπονται στις παραγράφους 1 και 2.»

               8.

               Το άρθρο 20 τροποποιείται ως εξής:

                           α)

                           Η παράγραφος 1, στοιχεία β) και γ) αντικαθίστανται από το ακόλουθο κείμενο:

                                       «β)

                                       μη καλυπτομένων από το Παράρτημα Ι προσώπων και οντοτήτων που δραστηριοποιούνται, σχετίζονται άμεσα ή παρέχουν υποστήριξη στη διάδοση επικίνδυνων πυρηνικών δραστηριοτήτων του Ιράν είτε στην ανάπτυξη στο Ιράν φορέων πυρηνικών όπλων, μεταξύ άλλων μέσω της συμμετοχής στην προμήθεια απαγορευμένων ειδών, αγαθών, εξοπλισμού, υλικών και τεχνολογίας, ή προσώπων ή οντοτήτων που ενεργούν για λογαριασμό τους ή υπό την καθοδήγησή τους, ή οντοτήτων που ανήκουν ή ελέγχονται από αυτά, μεταξύ άλλων με παράνομα μέσα, ή προσώπων και οντοτήτων που έχουν συνδράμει κατονομασθέντα πρόσωπα ή οντότητες να αποφύγουν ή να παραβιάσουν τις διατάξεις των αποφάσεων 1737(2006), 1747(2007), 1803(2008)και 1929(2010) του Συμβουλίου Ασφαλείας των Ηνωμένων Εθνών, ή της παρούσας απόφασης καθώς και άλλων αξιωματούχων και οντοτήτων του ΣΙΕΦ και ΝΓΙΔΙ, και οντοτήτων που ανήκουν ή ελέγχονται από αυτές ή που ενεργούν για λογαριασμό τους ή παρέχουν ασφαλιστικές υπηρεσίες και άλλες ουσιαστικές υπηρεσίες σε αυτές, όπως αναφέρεται στο Παράρτημα ΙΙ,

                                       γ)

                                       άλλων προσώπων και οντοτήτων που δεν καλύπτονται από το Παράρτημα Ι που παρέχουν υποστήριξη στην κυβέρνηση του Ιράν και οντοτήτων που ανήκουν ή ελέγχονται από αυτά ή προσώπων και οντοτήτων που συνδέονται με αυτά, όπως αναφέρεται στο Παράρτημα ΙΙ.»

                           β)

                           Οι παράγραφοι 7 έως 11 αντικαθίστανται από το ακόλουθο κείμενο:
                           «7.   Η παράγραφος 1 δεν εφαρμόζεται:

                                       α)

                                       σε μεταφορά, από την Κεντρική Τράπεζα του Ιράν ή μέσω αυτής, δεσμευμένων κεφαλαίων ή οικονομικών πόρων όταν η μεταφορά αυτή γίνεται με σκοπό να παρασχεθεί σε χρηματοπιστωτικά ιδρύματα υπό τη δικαιοδοσία των κρατών μελών ρευστότητα για τη χρηματοδότηση του εμπορίου·

                                       β)

                                       στην επιστροφή από την Κεντρική Τράπεζα του Ιράν ή μέσω αυτής ποσών οφειλόμενων βάσει σύμβασης ή συμφωνίας συναφθείσας από δημόσιες ή ιδιωτικές ιρανικές οντότητες πριν από την έκδοσή της παρούσας απόφασης,

                                 υπό την προϋπόθεση ότι η μεταφορά ή η επιστροφή έχει λάβει την έγκριση του οικείου κράτους μέλους.»

                           γ)

                           Οι παράγραφοι 8, 9 και 10 διαγράφονται

                           δ)

                           Η παράγραφος 11 αντικαθίσταται από το ακόλουθο κείμενο:
                           «11.   Η παράγραφος 7 δεν θίγει τις παραγράφους 3, 4, 4α, 5 και 6 ούτε το άρθρο 10 παράγραφοι 3 και 4.».

                           ε)

                           Προστίθενται οι ακόλουθες παράγραφοι:
                           «13.   Οι παράγραφοι 1 και 2 δεν εφαρμόζονται σε πράξεις και συναλλαγές που διενεργούνται σχετικά με οντότητες που περιλαμβάνονται στον Παράρτημα ΙΙ, οι οποίες κατέχουν δικαιώματα απορρέοντα από σύμβαση κατανομής της παραγωγής φυσικού αερίου η αρχική ανάθεση της οποίας έγινε πριν από τις 27 Οκτωβρίου 2010 από κυρίαρχο κυβέρνηση κράτους πλην του Ιράν, στο βαθμό που οι εν λόγω πράξεις και συναλλαγές αφορούν στη συμμετοχή των εν λόγω οντοτήτων στη συγκεκριμένη συμφωνία..
                           14.   Οι παράγραφοι 1 και 2 δεν εφαρμόζονται σε πράξεις και συναλλαγές που διενεργούνται σχετικά με οντότητες που περιλαμβάνονται στον Παράρτημα ΙΙ, στον βαθμό που απαιτούνται για την εκτέλεση, μέχρι τις 31 Δεκεμβρίου 2014, των υποχρεώσεων, κατά τα αναφερόμενα στο άρθρο 3γ παράγραφος 2, εφόσον οι εν λόγω πράξεις και συναλλαγές έχουν εκ των προτέρων επιτραπεί, ανάλογα με την περίπτωση, από το οικείο κράτος μέλος. Το οικείο κράτος μέλος ενημερώνει τα άλλα κράτη μέλη και την Επιτροπή για την πρόθεσή του να χορηγήσει έγκριση.»

         Άρθρο 2
   Το Παράρτημα ΙΙ της απόφασης 2010/413/ΚΕΠΠΑ τροποποιείται σύμφωνα με το Παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 15 Οκτωβρίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 61, 28.2.2007, σ. 49.

      (2)  ΕΕ L 106, 24.4.2007, σ. 67.

      (3)  ΕΕ L 213, 8.8.2008, σ. 58.

      (4)  ΕΕ L 195, 27.7.2010, σ. 39.

      (5)  ΕΕ L 77, 16.3.2012, σ. 18.

      (6)  ΕΕ L 134, 29.5.2009, σ. 1.

      ΠΑΡΑΡΤΗΜΑ

                  Ι.

                  Η επικεφαλίδα Ι του Παραρτήματος ΙΙ της απόφασης 2010/413/ΚΕΠΠΑ αντικαθίσταται από τα εξής:
                  «Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν»

                  ΙΙ.

                  Τα πρόσωπα και οι οντότητες που απαριθμούνται κατωτέρω προστίθενται στον κατάλογο που παρατίθεται στο Παράρτημα II της απόφασης 2010/413/ΚΕΠΠΑ.
                  A.   Πρόσωπο

                              Ονοματεπώνυμο

                              Στοιχεία ταυτοποίησης

                              Αιτιολογία

                              Ημερομηνία καταχώρισης

                              1.

                              Majid NAMJOO

                              Γεννήθηκε στις 5 Ιανουαρίου 1963 στην Τεχεράνη, Ιράν

                              Υπουργός Ενέργειας. Μέλος του Ανώτατου Συμβουλίου Εθνικής Ασφάλειας, το οποίο διαμορφώνει την πυρηνική πολιτική του Ιράν.

                              16.10.2012

                        B.   Οντότητες

                              Ονομασία

                              Στοιχεία ταυτοποίησης

                              Αιτιολογία

                              Ημερομηνία καταχώρισης

                              1.

                              Υπουργείο Ενέργειας

                                          Palestine Avenue North, πλησίον της λεωφόρου Zarathustra 81,

                                          τηλ. 9-8901081.

                              Υπεύθυνο για την πολιτική στον ενεργειακό τομέα, που αποτελεί σημαντική πηγή εσόδων για την ιρανική κυβέρνηση.

                              16.10.2012

                              2.

                              Υπουργείο Πετρελαίου

                                          Λεωφόρος Taleghani, πλησίον της γέφυρας Hafez,

                                          τηλ. 6214-6153751

                              Υπεύθυνο για την πολιτική στον πετρελαϊκό τομέα, που αποτελεί σημαντική πηγή εσόδων για την ιρανική κυβέρνηση.

                              16.10.2012

                              3.

                              National Iranian Oil Company
                              (NIOC)

                                          NIOC HQ, National Iranian Oil Company Hafez Crossing,

                                          λεωφόρος Taleghani, Τεχεράνη - Ιράν/First Central Building,

                                          οδός Taleghan, Τεχεράνη, Ιράν,

                                          Τ.Κ.: 1593657919

                                          P.O. Box 1863 και 2501

                              Εθνική οντότητα κρατικής διαχείρισης που παρέχει οικονομικούς πόρους στην κυβέρνηση του Ιράν. Ο Υπουργός Πετρελαίου είναι διευθυντής του διοικητικού συμβουλίου, ενώ ο αναπληρωτής Υπουργός Πετρελαίου είναι εκτελεστικός διευθυντής.

                              16.10.2012

                              4.

                              National Iranian Oil Company
                              (NIOC) PTE LTD

                                          Λεωφόρος Temasek 7 #07-02,

                                          Suntec Tower One 038987,

                                          Σιγκαπούρη·

                                    Registration ID 199004388C
                              Σιγκαπούρη

                              Θυγατρική της National Iranian Oil Company (NIOC).

                              16.10.2012

                              5.

                              National Iranian Oil Company
                              (NIOC)
                              International Affairs Limited

                                          NIOC House,

                                          4 Victoria Street,

                                          Λονδίνο

                                          SW1H 0NE,

                                          Ηνωμένο Βασίλειο· UK

                                    Company Number 02772297
                              (Ηνωμένο Βασίλειο)

                              Θυγατρική της National Iranian Oil Company (NIOC).

                              16.10.2012

                              6.

                              Iran Fuel Conservation Organization
                              (IFCO)

                                          Οδός East Daneshvar αριθ. 23.

                                          Οδός North Shiraz

                                          Οδός Molasadra

                                          Πλατεία Vanak

                                          Τεχεράνη

                                          Ιράν

                                          Τηλ.: (+98) 2188604760-6

                              Θυγατρική (100 %) της National Iranian Oil Company (NIOC).

                              16.10.2012

                              7.

                              Karoon Oil & Gas Production Company

                                          Karoon Industrial Zone

                                          Ahwaz

                                          Khouzestan

                                          Ιράν

                                          Τηλ.: (+98) 6114446464

                              Θυγατρική (100 %) της National Iranian Oil Company (NIOC).

                              16.10.2012

                              8.

                              Petroleum Engineering & Development Company
                              (PEDEC)

                                          Οδός Shahid Kalantari αριθ. 61

                                          Λεωφόρος Sepahbod Qarani

                                          Τεχεράνη

                                          Ιράν

                                          Τηλ.: (+98) 2188898650-60

                              Θυγατρική (100 %) της National Iranian Oil Company (NIOC).

                              16.10.2012

                              9.

                              North Drilling Company
                              (NDC)

                                          35η Οδός αριθ. 8

                                          Οδός Alvand

                                          Πλατεία Argentine

                                          Τεχεράνη

                                          Ιράν

                                          Τηλ.: (+98) 2188785083-8

                              Θυγατρική (100 %) της National Iranian Oil Company (NIOC).

                              16.10.2012

                              10.

                              Khazar Expl & Prod Co
                              (KEPCO)

                                          11η οδός αριθ. 19

                                          Οδός Khaled Eslamboli

                                          Τεχεράνη

                                          Ιράν

                                          Τηλ.: (+98) 2188722430

                              Θυγατρική (100 %) της National Iranian Oil Company (NIOC).

                              16.10.2012

                              11.

                              National Iranian Drilling Company
                              (NIDC)

                                          Πλατεία Airport

                                          Λεωφόρος Pasdaran

                                          Ahwaz

                                          Khouzestan

                                          Ιράν

                                          Τηλ.: (+98) 6114440151

                              Θυγατρική (100 %) της National Iranian Oil Company (NIOC).

                              16.10.2012

                              12.

                              South Zagros Oil & Gas Production Company

                                          Οδός Parvaneh

                                          Λεωφόρος Karimkhan Zand

                                          Shiraz

                                          Ιράν

                                          Τηλ.: (+98) 7112138204

                              Θυγατρική (100 %) της National Iranian Oil Company (NIOC).

                              16.10.2012

                              13.

                              Maroun Oil & Gas Company

                                          Οδός Ahwaz-Mahshahr

                                          (12ο χλμ)

                                          Ahwaz

                                          Ιράν

                                          Τηλ.: (+98) 6114434073

                              Θυγατρική (100 %) της National Iranian Oil Company (NIOC).

                              16.10.2012

                              14.

                              Masjed-soleyman Oil & Gas Company
                              (MOGC)

                                          Masjed Soleyman

                                          Khouzestan

                                          Ιράν

                                          Τηλ.: (+98) 68152228001

                              Θυγατρική (100 %) της National Iranian Oil Company (NIOC).

                              16.10.2012

                              15.

                              Gachsaran Oil & Gas Company

                                          Gachsaran

                                          Kohkiluye-va-Boyer

                                          Ahmad

                                          Ιράν

                                          Τηλ.: (+98) 7422222581

                              Θυγατρική (100 %) της National Iranian Oil Company (NIOC).

                              16.10.2012

                              16.

                              Aghajari Oil & Gas Production Company
                              (AOGPC)

                                          Λεωφόρος Naft

                                          Omidieh

                                          Khouzestan

                                          Ιράν

                                          Τηλ.: (+98) 611914701

                              Θυγατρική (100 %) της National Iranian Oil Company (NIOC).

                              16.10.2012

                              17.

                              Arvandan Oil & Gas Company
                              (AOGC)

                                          Λεωφόρος Khamenei

                                          Khoramshar

                                          Ιράν

                                          Τηλ.: (+98) 6324214021

                              Θυγατρική (100 %) της National Iranian Oil Company (NIOC).

                              16.10.2012

                              18.

                              West Oil & Gas Production Company

                                          Λεωφόρος Zan αριθ. 42

                                          Πλατεία Naft

                                          Kermanshah

                                          Ιράν

                                          Τηλ.: (+98) 8318370072

                              Θυγατρική (100 %) της National Iranian Oil Company (NIOC).

                              16.10.2012

                              19.

                              East Oil & Gas Production Company
                              (EOGPC)

                                          Οδός Payam 6 αριθ. 18.

                                          Λεωφόρος Payam

                                          Sheshsad Dastgah

                                          Mashhad

                                          Ιράν

                                          Τηλ.: (+98) 5117633011

                              Θυγατρική (100 %) της National Iranian Oil Company (NIOC).

                              16.10.2012

                              20.

                              Iranian Oil Terminals Company
                              (IOTC)

                                          Οδός Beyhaghi αριθ. 17

                                          Πλατεία Argentine

                                          Τεχεράνη

                                          Ιράν

                                          Τηλ.: (+98) 2188732221

                              Θυγατρική (100 %) της National Iranian Oil Company (NIOC).

                              16.10.2012

                              21.

                              Pars Special Economic Energy Zone
                              (PSEEZ)

                                          Pars Special Economic Energy Zone Org.

                                          Assaluyeh

                                          Boushehr

                                          Ιράν

                                          Τηλ.: (+98) 7727376330

                              Θυγατρική (100 %) της National Iranian Oil Company (NIOC).

                              16.10.2012

                              22.

                              Iran Liquefied Natural Gas Co.

                                          Οδός Alvand αριθ. 20, Πλατεία Argentina

                                          Τεχεράνη, 1514938111

                                          Ιράν

                                          Τηλ: +9821 888 77 0 11

                                          Φαξ: +9821 888 77 0 25

                                          info@iranlng.ir

                              Θυγατρική της National Iranian Oil Company (NIOC).

                              16.10.2012

                              23.

                              Naftiran Intertrade Company
                              (επίσης γνωστή ως Naftiran Trade Company)
                              (NICO)

                                          Τηλ.: (+41) 213106565

                                          OG 1

                                          International House

                                          The Parade

                                          St. Helier JE3QQ

                                          Jersey, UK

                              Θυγατρική (100 %) της National Iranian Oil Company (NIOC).

                              16.10.2012

                              24.

                              Naftiran Intertrade Company Srl

                                          Sàrl λεωφόρος

                                          De la Tour-Haldimand 6

                                          1009 Pully

                                          Ελβετία

                              Θυγατρική (100 %) της Naftiran Intertrade Company Ltd.

                              16.10.2012

                              25.

                              Petroiran Development Company (PEDCO) Ltd
                              (επίσης γνωστή ως PetroIran· επίσης γνωστή ως "PEDCO")

                                          National Iranian Oil Company - PEDCO,

                                          P.O. Box 2965,

                                          Al Bathaa Tower,

                                          9ος όροφος, διαμ. 905, Al Buhaira Corniche, Sharjah,

                                          Ηνωμένα Αραβικά Εμιράτα·

                                          P.O. Box 15875-6731,

                                          Τεχεράνη,

                                          Ιράν· 41,

                                          1ος όροφος, International House,

                                          The Parade,

                                          St. Helier JE2 3QQ,

                                          Jersey·

                                          No. 22, 7th Lane,

                                          Khalid Eslamboli Street,

                                          Shahid Beheshti Avenue,

                                          Τεχεράνη,

                                          Ιράν·

                                          No. 102, πλησίον της Shahid Amir Soheil Tabrizian Alley,

                                          οδός Shahid Dastgerdi (πρώην Zafar),

                                          οδός Shariati,

                                          Τεχεράνη 19199/45111,

                                          Ιράν·

                                          Kish Harbour,

                                          Bazargan Ferdos Warehouses,

                                          Kish Island,

                                          Ιράν·

                                    Registration ID 67493 (Jersey)

                              Θυγατρική της Naftiran Intertrade Company Ltd.

                              16.10.2012

                              26.

                              Petropars Ltd.
                              (επίσης γνωστή ως Petropasr Limited· επίσης γνωστή ως "PPL")

                                          Calle La Guairita, Centro Profesional Eurobuilding,

                                          Piso 8,

                                          Oficina 8E,

                                          Chuao,

                                          Caracas 1060,

                                          Βενεζουέλα·

                                          No. 35, Farhang Blvd.,

                                          Saadat Abad,

                                          Τεχεράνη,

                                          Ιράν·

                                          P.O. Box 3136,

                                          Road Town,

                                          Tortola,

                                          Βρετανικές

                                          Παρθένες Νήσοι·

                                    όλα τα γραφεία παγκοσμίως.

                              Θυγατρική της Naftiran Intertrade Company Ltd.

                              16.10.2012

                              27.

                              Petropars International FZE
                              (επίσης γνωστή ως PPI FZE)

                                          P.O. Box 72146,

                                          Ντουμπάι,

                                          Ηνωμένα Αραβικά Εμιράτα·

                                    όλα τα γραφεία παγκοσμίως

                              Θυγατρική της Petropars Ltd.

                              16.10.2012

                              28.

                              Petropars UK Limited

                                          Οδός Queen Anne 47,

                                          Λονδίνο W1G 9JG,

                                          Ηνωμένο Βασίλειο· UK

                                    Company Number 03503060
                              (Ηνωμένο Βασίλειο)·
                              όλα τα γραφεία παγκοσμίως

                              Θυγατρική της Petropars Ltd.

                              16.10.2012

                              29.

                              National Iranian Gas Company
                              (NIGC)

                                          (1)

                                          National Iranian Gas Company Building,

                                                      οδός South Aban,

                                                      λεωφόρος Karimkhan,

                                                      Τεχεράνη,

                                                      Ιράν

                                          (2)

                                          P.O. Box 15875,
                                          Τεχεράνη,
                                          Ιράν

                                          (3)

                                          NIGC Main Bldg.

                                                      Οδός South Aban

                                                      λεωφόρος Karimkhan,

                                                      Τεχεράνη 1598753113,

                                                      Ιράν

                              Εθνική οντότητα κρατικής διαχείρισης που παρέχει οικονομικούς πόρους στην κυβέρνηση του Ιράν. Ο Υπουργός Πετρελαίου είναι διευθυντής του διοικητικού συμβουλίου, ενώ ο αναπληρωτής Υπουργός Πετρελαίου είναι εκτελεστικός διευθυντής και αντιπρόεδρος.

                              16.10.2012

                              30.

                              National Iranian Oil Refining and Distribution Company
                              (NIORDC)

                                          4 Varsho Street,

                                          Τεχεράνη 1598666611,

                                          P.O .Box 15815/3499

                                          Τεχεράνη

                              Εθνική οντότητα κρατικής διαχείρισης που παρέχει οικονομικούς πόρους στην κυβέρνηση του Ιράν. Ο Υπουργός Πετρελαίου είναι διευθυντής του διοικητικού συμβουλίου.

                              16.10.2012

                              31.

                              National Iranian Tanker Company
                              (NITC)

                                          Οδός East Shahid Atefi 35,

                                          Λεωφόρος Africa, 19177

                                          Τεχεράνη,

                                          P.O.Box: 19395-4833,

                                          Τηλ: +98 21 23801,

                                          Email: info@nitc-tankers.com·

                                    όλα τα γραφεία παγκοσμίως

                              Ελέγχεται ουσιαστικά από την κυβέρνηση του Ιράν. Παρέχει οικονομικούς πόρους στην κυβέρνηση του Ιράν μέσω των μετόχων της που διατηρούν δεσμούς με την κυβέρνηση.

                              16.10.2012

                              32.

                              Trade Capital Bank

                                          220035 Belarus

                                          Timiriazeva str. 65A

                                          Τηλ: +375 (17) 3121012

                                          Φαξ +375 (17) 3121008

                                          e-mail: info@tcbank.by

                              Θυγατρική (99%) της Tejarat Bank.

                              16.10.2012

                              33.

                              Bank of Industry and Mine

                                          αριθ. 2817 Firouzeh Tower (πάνω από τη διασταύρωση του πάρκου)

                                          οδός Valiaar

                                          Τεχεράνη

                                          Τηλ. 021-22029859

                                          Φαξ: 021-22260272-5

                              Εθνική οντότητα κρατικής διαχείρισης που παρέχει οικονομικούς πόρους στην κυβέρνηση του Ιράν

                              16.10.2012

                              34.

                              Cooperative Development Bank
                              (επίσης γνωστή ως Tose’e Ta’avon Bank)

                                          Οδός Bozorgmehr

                                          Λεωφόρος Vali-e Asr

                                          Τεχεράνη

                                          Τηλ: +(9821) 66419974 / 66418184

                                          Φαξ: (+9821) 66419974

                                          e-mail: info@sandoghtavon.gov.ir

                              Εθνική οντότητα κρατικής διαχείρισης που παρέχει οικονομικούς πόρους στην κυβέρνηση του Ιράν

                              16.10.2012

                  III.

                  Τα στοιχεία σχετικά με την κάτωθι απαριθμούμενη οντότητα που περιλαμβάνεται στο Παράρτημα ΙΧ της απόφασης 2010/413/ΚΕΠΠΑ αντικαθίστανται από τα εξής:
                  B.   Οντότητες

                              Ονομασία

                              Στοιχεία ταυτοποίησης

                              Λόγοι

                              Ημερομηνία εγγραφής

                              Central Bank of Iran
                              (άλλως Central Bank of the Islamic Republic of Iran)

                                          Ταχυδρομική διεύθυνση: Mirdamad Blvd., NO.144,

                                          Tehran,

                                          Islamic Republic of Iran

                                          P.O. Box: 15875 / 7177

                                    Τηλεφωνικό κέντρο: +98 21 299 51
                              Τηλεγραφική διεύθυνση: MARKAZBANK
                              Telex: 216 219-22 MZBK IR SWIFT
                              Διεύθυνση: BMJIIRTH
                              Ιστότοπος:
                              Ηλ. ταχυδρομείο: G.SecDept@cbi.ir

                              Εμπλέκεται σε δραστηριότητες για την καταστρατήγηση των κυρώσεων. Παρέχει χρηματοδοτική στήριξη στην ιρανική κυβέρνηση.

                              23.1.2012

                  IV.

                  Τα πρόσωπα και οι οντότητες που απαριθμούνται κατωτέρω διαγράφονται από τον κατάλογο που περιλαμβάνεται στο Παράρτημα ΙΧ της απόφασης 2010/413/ΚΕΠΠΑ.

                              1.

                              Μohammad MOKHBER

                              2.

                              Hassan BAHADORI

                              3.

                              Dr. Peyman Noori BROJERDI

                              4.

                              Dr. Mohammad JAHROMI

                              5.

                              Mahmoud Reza KHAVARI

                              6.

                              Dr. M H MOHEBIAN

                              7.

                              Bahman VALIKI

                              8.

                              Pouya Control

                              9.

                              Boustead Shipping Agencies Sdn Bhd

                              10.

                              OTS Steinweg Agency


title: 2010/181/: Απόφαση του Συμβουλίου, της 16ης Φεβρουαρίου 2010 , περί δημοσιοποίησης της σύστασης 2010/190/ΕΕ προκειμένου να τερματιστεί η ασυνέπεια με τους γενικούς προσανατολισμούς των οικονομικών πολιτικών στην Ελλάδα και να εξαλειφθεί ο κίνδυνος υπονόμευσης της εύρυθμης λειτουργίας της οικονομικής και νομισματικής ένωσης

text:
               30.3.2010

               EL

               Επίσημη Εφημερίδα της Ευρωπαϊκής Ένωσης

               L 83/12

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Φεβρουαρίου 2010
   περί δημοσιοποίησης της σύστασης 2010/190/ΕΕ προκειμένου να τερματιστεί η ασυνέπεια με τους γενικούς προσανατολισμούς των οικονομικών πολιτικών στην Ελλάδα και να εξαλειφθεί ο κίνδυνος υπονόμευσης της εύρυθμης λειτουργίας της οικονομικής και νομισματικής ένωσης
   (2010/181/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 4,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 16 Φεβρουαρίου 2010, το Συμβούλιο ενέκρινε τη σύσταση 2010/190/ΕΕ (1) προκειμένου να τερματιστεί η ασυνέπεια με τους γενικούς προσανατολισμούς των οικονομικών πολιτικών στην Ελλάδα και να εξαλειφθεί ο κίνδυνος υπονόμευσης της εύρυθμης λειτουργίας της οικονομικής και νομισματικής ένωσης.

               (2)

               Η δημοσιοποίηση της σύστασης αναμένεται να διευκολύνει τον συντονισμό των οικονομικών πολιτικών των κρατών μελών και της Ένωσης και να συμβάλει στην καλύτερη κατανόηση από πλευράς οικονομικών παραγόντων, διευκολύνοντας την εφαρμογή των συνιστώμενων μέτρων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η σύσταση 2010/190/ΕΕ προκειμένου να τερματιστεί η ασυνέπεια με τους γενικούς προσανατολισμούς των οικονομικών πολιτικών στην Ελλάδα και να εξαλειφθεί ο κίνδυνος υπονόμευσης της εύρυθμης λειτουργίας της οικονομικής και νομισματικής ένωσης δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 2
   Η παρούσα απόφαση παράγει αποτελέσματα από τις 16 Φεβρουαρίου 2010.

      Βρυξέλλες, 16 Φεβρουαρίου 2010.

            Για το Συμβούλιο

            Η Πρόεδρος

         E. SALGADO

      (1)  Βλέπε σ. 65 της παρούσας Επίσημης Εφημερίδας.


title: Απόφαση (ΕΕ) 2015/2218 της Ευρωπαϊκής Κεντρικής Τράπεζας, της 20ής Νοεμβρίου 2015, σχετικά με τη διαδικασία εξαίρεσης μελών του προσωπικού εποπτευόμενων πιστωτικών ιδρυμάτων από την εφαρμογή του τεκμηρίου άσκησης ουσιώδους αντίκτυπου στο προφίλ κινδύνου των εν λόγω ιδρυμάτων (ΕΚΤ/2015/38)

text:
               1.12.2015

               EL

               Επίσημη Εφημερίδα της Ευρωπαϊκής Ένωσης

               L 314/66

         ΑΠΌΦΑΣΗ (ΕΕ) 2015/2218 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 20ής Νοεμβρίου 2015
   σχετικά με τη διαδικασία εξαίρεσης μελών του προσωπικού εποπτευόμενων πιστωτικών ιδρυμάτων από την εφαρμογή του τεκμηρίου άσκησης ουσιώδους αντίκτυπου στο προφίλ κινδύνου των εν λόγω ιδρυμάτων (ΕΚΤ/2015/38)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 6 και το άρθρο 132,
   Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 4 παράγραφος 3,
   Εκτιμώντας τα ακόλουθα:

               (1)

               Στο πλαίσιο που καθορίζουν οι διατάξεις του άρθρου 6 του κανονισμού (ΕΕ) αριθ. 1024/2013, η Ευρωπαϊκή Κεντρική Τράπεζα (ΕΚΤ) είναι αποκλειστικά αρμόδια να εκτελεί τα καθήκοντα τα οποία της ανατίθενται βάσει του άρθρου 4 του εν λόγω κανονισμού σε σχέση με πιστωτικά ιδρύματα εγκατεστημένα σε συμμετέχοντα κράτη μέλη ή με υποκαταστήματα πιστωτικών ιδρυμάτων εγκατεστημένων σε μη συμμετέχοντα κράτη μέλη, τα οποία λειτουργούν στην επικράτεια συμμετεχόντων κρατών μελών.

               (2)

               Κατόπιν και του συμπεράσματος του Ευρωπαϊκού Συμβουλίου της 19ης Οκτωβρίου 2012, σύμφωνα με το οποίο η διαδικασία εμβάθυνσης της οικονομικής και νομισματικής ένωσης θα πρέπει να ερείδεται στο θεσμικό και νομικό πλαίσιο της Ένωσης, η επίτευξη των στόχων της τραπεζικής ένωσης απαιτεί τη θέσπιση ενός εναρμονισμένου νομικού πλαισίου εντός του ενιαίου εποπτικού μηχανισμού.

               (3)

               Ο κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας (ΕΚΤ/2014/17) (2) θεσπίζει το πλαίσιο συνεργασίας μεταξύ της ΕΚΤ, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού. Ειδικότερα, ο τίτλος 2 του τρίτου μέρους περιέχει γενικές διατάξεις σχετικές με τη δέουσα διαδικασία έκδοσης εποπτικών αποφάσεων της ΕΚΤ.

               (4)

               Σύμφωνα με το πλαίσιο προληπτικής εποπτείας που καθορίζεται στην οδηγία 2013/36/ΕΕ του Ευρωπαϊκού Κοινοβουλίου και του Συμβουλίου (3), κάθε ίδρυμα υποχρεούται να εντοπίζει όλα τα μέλη του προσωπικού του, οι επαγγελματικές δραστηριότητες των οποίων έχουν ουσιώδη αντίκτυπο στο προφίλ κινδύνου του ιδίου. Η εφαρμογή των όποιων κριτηρίων για τον σκοπό αυτόν πρέπει να διασφαλίζει ότι η ταυτοποίηση των μελών του προσωπικού, οι επαγγελματικές δραστηριότητες των οποίων έχουν ουσιώδη αντίκτυπο στο προφίλ κινδύνου του ιδρύματος, αποτυπώνει το επίπεδο κινδύνου των διαφορετικών δραστηριοτήτων εντός του ιδρύματος.

               (5)

               Στο πλαίσιο της εφαρμογής του κατ' εξουσιοδότηση κανονισμού (ΕΕ) αριθ. 604/2014 της Επιτροπής (4) η ΕΚΤ έχει την ευθύνη να διασφαλίζει ότι οι οντότητες που τελούν υπό την άμεση εποπτεία της εφαρμόζουν κατά τρόπο συνεκτικό τους κανόνες σχετικά με την ταυτοποίηση των μελών του προσωπικού τους, οι επαγγελματικές δραστηριότητες των οποίων έχουν ουσιώδη αντίκτυπο στο προφίλ κινδύνου των ιδίων, έτσι ώστε να διαφυλάσσεται η αποτελεσματικότητα της ταυτοποίησης. Εν όψει τούτου η παρούσα απόφαση προβλέπει διαδικασία σχετική με την εφαρμογή των ποσοτικών κριτηρίων του άρθρου 4 του κατ' εξουσιοδότηση κανονισμού (ΕΕ) αριθ. 604/2014,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Πεδίο εφαρμογής
   Η παρούσα απόφαση καθορίζει τις διαδικαστικές προϋποθέσεις υπό τις οποίες κοινοποιούνται και υποβάλλονται αιτήσεις των εποπτευόμενων πιστωτικών ιδρυμάτων προς την ΕΚΤ για τη χορήγηση προηγούμενης έγκρισης ενόψει της εξαίρεσης μελών ή κατηγοριών μελών του προσωπικού τους από την εφαρμογή του τεκμηρίου άσκησης ουσιώδους αντίκτυπου στο προφίλ κινδύνου των ιδίων με βάση τα ποσοτικά κριτήρια του άρθρου 4 του κατ' εξουσιοδότηση κανονισμού (ΕΕ) αριθ. 604/2014.
   Άρθρο 2
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:
   1)   «εποπτευόμενο πιστωτικό ίδρυμα»: σημαντική εποπτευόμενη οντότητα ή σημαντικός εποπτευόμενος όμιλος, όπως ορίζεται, αντίστοιχα, στα σημεία 16 και 22 του άρθρου 2 του κανονισμού (ΕΕ) αριθ. 468/2014 (ΕΚΤ/2014/17)·
   2)   «εποπτική απόφαση της ΕΚΤ»: νοείται όπως ορίζεται στο άρθρο 2 σημείο 26 του κανονισμού (ΕΕ) αριθ. 486/2014 (ΕΚΤ/2014/17)·
   3)   «υπό εξαίρεση μέλος του προσωπικού»: κάθε μέλος του προσωπικού εποπτευόμενου πιστωτικού ιδρύματος, οι επαγγελματικές δραστηριότητες του οποίου έχουν ουσιώδη αντίκτυπο στο προφίλ κινδύνου του ιδρύματος σύμφωνα με τον κατ' εξουσιοδότηση κανονισμό (ΕΕ) αριθ. 604/2014, σε ατομική, υποενοποιημένη ή ενοποιημένη βάση, όπως ορίζεται στα σημεία 48 και 49 του άρθρου 4 παράγραφος 1 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (5).
   Άρθρο 3
   Γενικές πληροφορίες που παρέχονται στην ΕΚΤ
   1.   Η κοινοποίηση κατά το άρθρο 4 παράγραφος 4 και η αίτηση για προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 πρέπει να περιλαμβάνουν τις ακόλουθες πληροφορίες για το εκάστοτε τρέχον οικονομικό έτος και το τέλος του προηγούμενου οικονομικού έτους:

               α)

               την ημερομηνία αναφοράς·

               β)

               τον κωδικό αναγνώρισης νομικής οντότητας (LEI) του εποπτευόμενου πιστωτικού ιδρύματος·

               γ)

               τον αριθμό των υπαλλήλων σε ισοδύναμο πλήρους απασχόλησης·

               δ)

               τον αριθμό των υπό εξαίρεση μελών του προσωπικού·

               ε)

               τον αριθμό των υπό εξαίρεση μελών του προσωπικού με βάση τα ποιοτικά κριτήρια του άρθρου 3 του κατ' εξουσιοδότηση κανονισμού (ΕΕ) αριθ. 604/2014·

               στ)

               τον αριθμό των υπό εξαίρεση μελών του προσωπικού αποκλειστικά με βάση τα ποσοτικά κριτήρια του άρθρου 4 του κατ' εξουσιοδότηση κανονισμού (ΕΕ) αριθ. 604/2014, καθώς και αναφορά των επιμέρους κατηγοριών του άρθρου 4 παράγραφος 1 στοιχείο α), β) ή γ) του ίδιου κανονισμού, στις οποίες ανήκει κάθε τέτοιο μέλος του προσωπικού·

               ζ)

               τον αριθμό των υπό εξαίρεση μελών του προσωπικού αποκλειστικά με βάση πρόσθετα κριτήρια που ορίζει το εποπτευόμενο πιστωτικό ίδρυμα.

         2.   Η κοινοποίηση κατά το άρθρο 4 παράγραφος 4 και η αίτηση για προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 πρέπει να περιλαμβάνουν τις ακόλουθες πληροφορίες για κάθε μέλος του προσωπικού για το οποίο ζητείται εξαίρεση:

               α)

               το όνομα, την οντότητα, την επιχειρηματική μονάδα, το τμήμα, την επαγγελματική ιδιότητα και το επίπεδο αναφοράς του μέλους του προσωπικού στην ιεραρχία, καθώς και τον αριθμό των υπαλλήλων σε ισοδύναμο πλήρους απασχόλησης που τελούν υπό τη διοίκηση του μέλους του προσωπικού·

               β)

               αν το μέλος του προσωπικού ανήκει σε υπηρεσία που δραστηριοποιείται στην ανάληψη ή στον έλεγχο κινδύνων και, σε καταφατική περίπτωση, το κατώτατο όριο που αυτή επιτρέπεται να αναλαμβάνει, εκφρασμένο σε εκατ. ευρώ, όσον αφορά τις θέσεις κινδύνου·

               γ)

               αν το μέλος του προσωπικού είναι μέλος επιτροπής και, σε καταφατική περίπτωση, την ονομασία της επιτροπής, το επίπεδο αναφοράς της στην ιεραρχία και την έκταση της εξουσίας της όσον αφορά τη λήψη αποφάσεων σχετικών με τον κίνδυνο, εκφρασμένη ως ποσοστό του κεφαλαίου κοινών μετοχών της κατηγορίας 1·

               δ)

               τις συνολικές αποδοχές σε ευρώ του μέλους του προσωπικού και τον λόγο των μεταβλητών του αποδοχών προς τις σταθερές αποδοχές του προηγούμενου οικονομικού έτους·

               ε)

               τους βασικούς δείκτες επιδόσεων για τις μεταβλητές αποδοχές του μέλους του προσωπικού·

               στ)

               τα ποσοτικά κριτήρια με βάση τα οποία το μέλος του προσωπικού αξιολογήθηκε ως υπό εξαίρεση [άρθρο 4 παράγραφος 1 στοιχείο α), β) ή γ) του κατ' εξουσιοδότηση κανονισμού (ΕΕ) αριθ. 604/2014]·

               ζ)

               τα κριτήρια με βάση τα οποία ζητείται η εξαίρεση του μέλους του προσωπικού [άρθρο 4 παράγραφος 2 στοιχείο α) η β) του κατ' εξουσιοδότηση κανονισμού (ΕΕ) αριθ. 604/2014].

         3.   Η κοινοποίηση κατά το άρθρο 4 παράγραφος 4 και η αίτηση για προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 πρέπει να περιέχουν την έκθεση της ετήσιας αξιολόγησης εσωτερικού ή εξωτερικού ελέγχου όσον αφορά τη διαδικασία ταυτοποίησης των υπό εξαίρεση μελών του προσωπικού και τα αποτελέσματά της, καλύπτοντας και τις εξαιρέσεις που ζητούνται.
   Άρθρο 4
   Απαιτούμενα στοιχεία τεκμηρίωσης του μη σημαντικού χαρακτήρα επιχειρηματικής μονάδας
   1.   Όταν προβαίνουν σε κοινοποίηση κατά το άρθρο 4 παράγραφος 4 ή ζητούν προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014, τα εποπτευόμενα πιστωτικά ιδρύματα υποβάλλουν στην ΕΚΤ τα ακόλουθα στοιχεία, προκειμένου να τεκμηριώσουν ότι ορισμένο μέλος του προσωπικού ή κατηγορία μελών του προσωπικού στην οποία αυτό ανήκει ασκεί επαγγελματικές δραστηριότητες μόνο σε επιχειρηματική μονάδα που δεν είναι σημαντική κατά τα αναφερόμενα στο άρθρο 4 παράγραφος 2 στοιχείο α) του ως άνω κανονισμού:

               α)

               λεπτομερή και πλήρη περιγραφή των καθηκόντων και αρμοδιοτήτων του οικείου μέλους του προσωπικού ή της κατηγορίας μελών του προσωπικού στην οποία αυτό ανήκει·

               β)

               οργανόγραμμα της οικείας επιχειρηματικής μονάδας, στο οποίο απεικονίζεται η δομή και το επίπεδο αναφοράς της στην ιεραρχία, περιλαμβανομένου του οικείου μέλους του προσωπικού ή της κατηγορίας μελών του προσωπικού στην οποία αυτό ανήκει·

               γ)

               λεπτομερή περιγραφή της κατανομής των εσωτερικών κεφαλαίων στην οικεία επιχειρηματική μονάδα, σύμφωνα με το άρθρο 73 της οδηγίας 2013/36/ΕΕ, για το εκάστοτε τρέχον και τα δύο προηγούμενα οικονομικά έτη·

               δ)

               επισκόπηση της κατανομής των εσωτερικών κεφαλαίων σε όλες τις επιχειρηματικές μονάδες, σύμφωνα με το άρθρο 73 της οδηγίας 2013/36/ΕΕ, για το εκάστοτε τρέχον και τα δύο προηγούμενα οικονομικά έτη·

               ε)

               δήλωση στην οποία αναφέρονται οι λόγοι για τους οποίους το εποπτευόμενο πιστωτικό ίδρυμα παρείχε στο μέλος του προσωπικού ή στην κατηγορία μελών του προσωπικού στην οποία αυτό ανήκει αποδοχές που πληρούν τα κριτήρια του άρθρου 4 παράγραφος 1 του κατ' εξουσιοδότηση κανονισμού (ΕΕ) αριθ. 604/2014, παρόλο που το μέλος του προσωπικού ασκεί επαγγελματικές δραστηριότητες σε μη σημαντική επιχειρηματική μονάδα·

               στ)

               δήλωση στην οποία αναφέρονται οι λόγοι για τους οποίους το μέλος του προσωπικού ή η κατηγορία μελών του προσωπικού στην οποία αυτό ανήκει δεν πληροί τα ποιοτικά κριτήρια του άρθρου 3 του κατ' εξουσιοδότηση κανονισμού (ΕΕ) αριθ. 604/2014.

         2.   Το εποπτευόμενο πιστωτικό ίδρυμα αναφέρει του λόγους τυχόν μεταβολής στον ορισμό των επιχειρηματικών του μονάδων η οποία λαμβάνει χώρα εντός του εκάστοτε τρέχοντος και των δύο προηγούμενων οικονομικών ετών.
   3.   Η ΕΚΤ μπορεί να ζητεί από το εποπτευόμενο πιστωτικό ίδρυμα να υποβάλλει περαιτέρω πληροφορίες προς τεκμηρίωση της αίτησής του.
   Άρθρο 5
   Στοιχεία τεκμηρίωσης του μη ουσιώδους αντίκτυπου των επαγγελματικών δραστηριοτήτων μέλους του προσωπικού στο προφίλ κινδύνου σημαντικής επιχειρηματικής μονάδας
   1.   Όταν προβαίνουν σε κοινοποίηση κατά το άρθρο 4 παράγραφος 4 ή ζητούν προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014, τα εποπτευόμενα πιστωτικά ιδρύματα υποβάλλουν στην ΕΚΤ τα ακόλουθα στοιχεία, προκειμένου να τεκμηριώσουν ότι οι επαγγελματικές δραστηριότητες τις οποίες ασκεί ορισμένο μέλος του προσωπικού ή κατηγορία μελών του προσωπικού στην οποία αυτό ανήκει δεν έχουν ουσιώδη αντίκτυπο στο προφίλ κινδύνου σημαντικής επιχειρηματικής μονάδας κατά τα αναφερόμενα στο άρθρο 4 παράγραφος 2 στοιχείο β) του ως άνω κανονισμού:

               α)

               λεπτομερή και πλήρη περιγραφή των καθηκόντων και αρμοδιοτήτων του οικείου μέλους του προσωπικού ή της κατηγορία μελών του προσωπικού στην οποία αυτό ανήκει·

               β)

               οργανόγραμμα της οικείας επιχειρηματικής μονάδας, στο οποίο απεικονίζεται η δομή και το επίπεδο αναφοράς στην ιεραρχία, περιλαμβανομένου του οικείου μέλους του προσωπικού ή της κατηγορίας μελών του προσωπικού στην οποία αυτό ανήκει·

               γ)

               λεπτομερή περιγραφή των αντικειμενικών κριτηρίων του άρθρου 4 παράγραφος 3 του κατ' εξουσιοδότηση κανονισμού (ΕΕ) αριθ. 604/2014 βάσει των οποίων αξιολογήθηκε ότι οι επαγγελματικές δραστηριότητες του οικείου μέλους του προσωπικού ή της κατηγορίας μελών του προσωπικού στην οποία αυτό ανήκει δεν έχουν ουσιώδη αντίκτυπο στο προφίλ κινδύνου σημαντικής επιχειρηματικής μονάδας, καθώς και ειδικότερη αναφορά του τρόπου με τον οποίο εφαρμόστηκαν τα εν λόγω κριτήρια και λήφθηκαν υπόψη όλοι οι σχετικοί δείκτες κινδύνου και επιδόσεων για σκοπούς εσωτερικής μέτρησης του κινδύνου·

               δ)

               δήλωση στην οποία αναφέρονται οι λόγοι για τους οποίους το εποπτευόμενο πιστωτικό ίδρυμα παρείχε στο μέλος του προσωπικού ή στην κατηγορία μελών του προσωπικού στην οποία αυτό ανήκει αποδοχές που πληρούν τα κριτήρια του άρθρου 4 παράγραφος 1 του κατ' εξουσιοδότηση κανονισμού (ΕΕ) αριθ. 604/2014, παρόλο που οι επαγγελματικές δραστηριότητες του μέλους του προσωπικού δεν έχουν ουσιώδη αντίκτυπο στο προφίλ κινδύνου σημαντικής επιχειρηματικής μονάδας·

               ε)

               δήλωση στην οποία αναφέρονται οι λόγοι για τους οποίους το οικείο μέλος του προσωπικού ή η κατηγορία μελών του προσωπικού στην οποία αυτό ανήκει δεν πληροί τα ποιοτικά κριτήρια του άρθρου 3 του κατ' εξουσιοδότηση κανονισμού (ΕΕ) αριθ. 604/2014.

         2.   Η ΕΚΤ μπορεί να ζητεί από το εποπτευόμενο πιστωτικό ίδρυμα να υποβάλλει περαιτέρω πληροφορίες προς τεκμηρίωση της αίτησής του.
   Άρθρο 6
   Πρόσθετα στοιχεία τεκμηρίωσης των αιτήσεων όσον αφορά μέλη του προσωπικού με συνολικές αποδοχές ύψους 1 000 000 ευρώ ή και άνω
   1.   Όταν ζητούν προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 όσον αφορά μέλος του προσωπικού τους, οι συνολικές αποδοχές του οποίου για το προηγούμενο έτος ανήλθαν σε ή υπερέβησαν το 1 000 000 ευρώ, τα εποπτευόμενα πιστωτικά ιδρύματα υποβάλλουν στην αρμόδια αρχή τα ακόλουθα στοιχεία, προκειμένου να τεκμηριώσουν τις εξαιρετικές περιστάσεις που αναφέρονται στο άρθρο 4 παράγραφος 5 του ως άνω κανονισμού:

               α)

               λεπτομερή περιγραφή των εξαιρετικών περιστάσεων που συνδέονται με την επαγγελματική δραστηριότητα του μέλους του προσωπικού και του αντίκτυπού τους στο προφίλ κινδύνου του ιδρύματος. Δεν θεωρείται εξαιρετική περίσταση μία πολύ ανταγωνιστική κατάσταση·

               β)

               λεπτομερή περιγραφή τυχόν εξαιρετικών περιστάσεων συνδεόμενων με τις αποδοχές του μέλους του προσωπικού, στην οποία αναφέρονται οι λόγοι για τους οποίους το εποπτευόμενο πιστωτικό ίδρυμα του παρείχε αποδοχές ύψους 1 000 000 ευρώ ή και άνω, παρόλο που το εν λόγω μέλος του προσωπικού φέρεται να ασκεί επαγγελματικές δραστηριότητες που δεν έχουν ουσιώδη αντίκτυπο στο προφίλ κινδύνου του ιδρύματος.

         2.   Η ΕΚΤ μπορεί να ζητεί από το εποπτευόμενο πιστωτικό ίδρυμα να υποβάλλει περαιτέρω πληροφορίες προς τεκμηρίωση της αίτησής του.
   Άρθρο 7
   Περίοδος υποβολής κοινοποιήσεων
   1.   Οι κοινοποιήσεις κατά το άρθρο 4 παράγραφος 4 του κατ' εξουσιοδότηση κανονισμού (ΕΕ) αριθ. 604/2014 υποβάλλονται χωρίς καθυστέρηση, το πολύ εντός έξι μηνών από το τέλος του προηγούμενου οικονομικού έτους. Τυχόν διαπίστωση την οποία ορισμένο εποπτευόμενο πιστωτικό χρησιμοποιεί ως βάση κοινοποίησης περιορίζεται στην επίδοση του μέλους του προσωπικού στη διάρκεια του οικονομικού έτους που έπεται εκείνου εντός του οποίου έλαβε χώρα η κοινοποίηση.
   2.   Δεν απαιτείται νέα κοινοποίηση προκειμένου για μέλη του προσωπικού που καλύπτονταν από κοινοποίηση κατά την προηγούμενη περίοδο υποβολής, εφόσον εξακολουθεί να ισχύει το κριτήριο βάσει του οποίου έγινε η διαπίστωση.
   3.   Προκειμένου για μέλος του προσωπικού ως προς το οποίο λαμβάνει χώρα κοινοποίηση για πρώτη φορά, η διαπίστωση ισχύει για την επίδοσή του στη διάρκεια του οικονομικού έτους εντός του οποίου έλαβε χώρα η κοινοποίηση και του αμέσως επόμενου οικονομικού έτους. Η παρούσα διάταξη ισχύει μόνο σε σχέση με κοινοποιήσεις που υποβάλλονται μετά την έναρξη ισχύος της παρούσας απόφασης.
   Άρθρο 8
   Περίοδος υποβολής αιτήσεων για προηγούμενη έγκριση
   Οι αιτήσεις για προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 υποβάλλονται χωρίς καθυστέρηση, το πολύ εντός έξι μηνών από το τέλος του προηγούμενου οικονομικού έτους.
   Άρθρο 9
   Αξιολόγηση από την ΕΚΤ
   1.   Σε σχέση με τις κοινοποιήσεις που υποβάλλονται κατά το άρθρο 4 παράγραφος 4 και τις αιτήσεις για προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 η ΕΚΤ αξιολογεί:

               α)

               την πληρότητα των υποβαλλόμενων στοιχείων·

               β)

               την αιτιολογική βάση της διαπίστωσης, εκ μέρους του εποπτευόμενου πιστωτικού ιδρύματος, ότι το οικείο μέλος του προσωπικού ή η κατηγορία μελών του προσωπικού στην οποία αυτό ανήκει πληροί κάποια από τις προϋποθέσεις του άρθρου 4 παράγραφος 2 του κατ' εξουσιοδότηση κανονισμού (ΕΕ) αριθ. 604/2014·

               γ)

               εάν το μέλος του προσωπικού ή η κατηγορία μελών του προσωπικού στην οποία αυτό ανήκει ασκεί επαγγελματικές δραστηριότητες που δεν έχουν ουσιώδη αντίκτυπο στο προφίλ κινδύνου σημαντικής επιχειρηματικής μονάδας, επαληθεύοντας:

                           i)

                           εάν το εποπτευόμενο πιστωτικό ίδρυμα εφάρμοσε αντικειμενικά κριτήρια, τα οποία λαμβάνουν υπόψη όλους τους σχετικούς δείκτες κινδύνων και επιδόσεων που αυτό χρησιμοποιεί κατά τα λοιπά στον εντοπισμό, τη διαχείριση και παρακολούθηση κινδύνων σύμφωνα με το άρθρο 74 της οδηγίας 2013/36/ΕΕ·

                           ii)

                           εάν το εποπτευόμενο πιστωτικό ίδρυμα συνέκρινε τα καθήκοντα και τις αρμοδιότητες του μέλους του προσωπικού ή της κατηγορίας μελών του προσωπικού στην οποία αυτό ανήκει και τον αντίκτυπό τους στο προφίλ κινδύνου του ιδίου με τον αντίκτυπο των επαγγελματικών δραστηριοτήτων υπό εξαίρεση μελών του προσωπικού που ταυτοποιούνται ως τέτοια με βάση τα ποιοτικά κριτήρια του άρθρου 3 του κατ' εξουσιοδότηση κανονισμού (ΕΕ) αριθ. 604/2014·

               δ)

               εάν συντρέχουν εξαιρετικές περιστάσεις, προκειμένου για αιτήσεις για προηγούμενη έγκριση όσον αφορά μέλη του προσωπικού με συνολικές αποδοχές 1 000 000 ευρώ ή και άνω. Στις περιπτώσεις αυτές η ΕΚΤ ενημερώνει την Ευρωπαϊκή Αρχή Τραπεζών για τα αποτελέσματα της αρχικής αξιολόγησης πριν από τη λήψη απόφασης.

         2.   Στην περίπτωση υποβολής αίτησης για προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 η ΕΚΤ εκδίδει απόφαση εντός τριών μηνών από την παραλαβή της πλήρους δέσμης στοιχείων.
   3.   Στην περίπτωση κοινοποίησης κατά το άρθρο 4 παράγραφος 4 του κατ' εξουσιοδότηση κανονισμού (ΕΕ) αριθ. 604/2014, εφόσον η αξιολόγηση αναφέρει ότι δεν πληρούνται οι προϋποθέσεις της παρούσας απόφασης και του άρθρου 4 παράγραφος 2 του ως άνω κανονισμού, η ΕΚΤ ενημερώνει σχετικά το εποπτευόμενο πιστωτικό ίδρυμα εντός τριών μηνών από την παραλαβή της πλήρους δέσμης στοιχείων. Το εποπτευόμενο πιστωτικό ίδρυμα δεν εφαρμόζει το άρθρο 4 παράγραφος 2 του κατ' εξουσιοδότηση κανονισμού (ΕΕ) αριθ. 604/2014. Ελλείψει ενημέρωσης του εποπτευόμενου πιστωτικού ιδρύματος από την ΕΚΤ επί της κοινοποίησης κατά το πρώτο εδάφιο της παρούσας παραγράφου, το εποπτευόμενο πιστωτικό ίδρυμα θεωρείται ότι συμμορφώνεται με τις διατάξεις του άρθρου 4 παράγραφος 2 του εν λόγω κανονισμού και τις προϋποθέσεις που αυτό προβλέπει.
   Άρθρο 10
   Χρονική διάρκεια προηγούμενης έγκρισης
   1.   Η προηγούμενη έγκριση την οποία παρέχει η ΕΚΤ κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 αφορά μόνο την επίδοση των μελών του προσωπικού στη διάρκεια του οικονομικού έτους που έπεται εκείνου εντός του οποίου κοινοποιήθηκε στο εποπτευόμενο πιστωτικό ίδρυμα η εποπτική απόφαση της ΕΚΤ με την οποία παρασχέθηκε η έγκριση.
   2.   Έγκριση η οποία παρέχεται κατόπιν αίτησης που υποβάλλεται για πρώτη φορά σε σχέση με μέλος του προσωπικού αφορά την επίδοση του εν λόγω μέλους τόσο στη διάρκεια του οικονομικού έτους εντός του οποίου κοινοποιήθηκε στο εποπτευόμενο πιστωτικό ίδρυμα η εποπτική απόφαση της ΕΚΤ που παρέχει την έγκριση, όσο και στη διάρκεια του επόμενου οικονομικού έτους. Η παρούσα διάταξη ισχύει μόνο σε σχέση με αιτήσεις που υποβάλλονται μετά την έναρξη ισχύος της παρούσας απόφασης.
   Άρθρο 11
   Μεταβατικές διατάξεις
   1.   Η παρούσα απόφαση ισχύει σε σχέση με κοινοποιήσεις ή αιτήσεις για προηγούμενη έγκριση που υποβάλλονται, αντίστοιχα, κατά την παράγραφο 4 ή την παράγραφο 5 του άρθρου 4 του κατ' εξουσιοδότηση κανονισμού (ΕΕ) αριθ. 604/2014 μετά την έναρξη ισχύος της παρούσας απόφασης
   2.   Κατ' εξαίρεση, η υποβολή κοινοποιήσεων κατά το άρθρο 4 παράγραφος 4 ή αιτήσεων για προηγούμενη έγκριση κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 με βάση πληροφορίες αναγόμενες στο 2014 λαμβάνει χώρα μέχρι τις 31 Δεκεμβρίου 2015.
   3.   Οι εγκρίσεις που παρέχει η ΕΚΤ κατά το άρθρο 4 παράγραφος 5 του κατ' εξουσιοδότηση κανονισμού (ΕΕ) αριθ. 604/2014 βάσει των μεταβατικών διατάξεων του παρόντος άρθρου ισχύουν για την επίδοση του μέλους του προσωπικού στη διάρκεια των οικονομικών ετών 2015 και 2016.
   Άρθρο 12
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 20 Νοεμβρίου 2015.

            Ο Πρόεδρος της ΕΚΤ

         Mario DRAGHI

      (1)  ΕΕ L 287 της 29.10.2013, σ. 63.

      (2)  Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ L 141 της 14.5.2014, σ. 1).

      (3)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).

      (4)  Κατ' εξουσιοδότηση κανονισμός (ΕΕ) αριθ. 604/2014 της Επιτροπής, της 4ης Μαρτίου 2014, που συμπληρώνει την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τα ποιοτικά και τα κατάλληλα ποσοτικά κριτήρια εντοπισμού κατηγοριών υπαλλήλων των οποίων οι επαγγελματικές δραστηριότητες έχουν ουσιώδη αντίκτυπο στο προφίλ κινδύνου ενός ιδρύματος (ΕΕ L 167 της 6.6.2014, σ. 30).

      (5)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).


Avis juridique important

|

31986D0571

86/571/ΕΟΚ: Απόφαση του Συμβουλίου της 15ης Σεπτεμβρίου 1986 για τη σύναψη του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

Επίσημη Εφημερίδα αριθ. L 337 της 29/11/1986 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Σεπτεμβρίου 1986 για τη σύναψη του πρόσθετου  πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της  Νορβηγίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην  Κοινότητα (86/571/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, τη σύσταση της Επιτροπής, Εκτιμώντας ότι πρέπει να εγκριθεί το πρόσθετο πρωτόκολλο της συμφωνίας μεταξύ της Ευρωπαϊκής  Οικονομικής Κοινότητας και του Βασιλείου της Νορβηγίας(1), που υπογράφηκε στις Βρυξέλλες στις 14  Μαΐου 1973, προκειμένου να ληφθεί υπόψη η προσχώρηση του Βασιλείου της Ισπανίας και της Πορτογαλικής Δημοκρατίας στην  Κοινότητα, ΑΠΟΦΑΣΙΖΕΙ:  Αρθρο 1 Το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και  του Βασιλείου της Νορβηγίας, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα, εγκρίνεται εξ ονόματος της Κοινότητας. Το κείμενο του πρωτοκόλλου επισυνάπτεται στην παρούσα απόφαση.  Αρθρο 2 Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 18 του  πρωτοκόλλου(2).  Αρθρο 3 Η παρούσα απόφαση αρχίζει να ισχύει την επομένη της δημοσίευσής της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 15 Σεπτεμβρίου 1986. Για το ΣυμβούλιοΟ ΠρόεδροςG. HOWE (1)EE ariu. L 171 thw 27. 6. 1973, s. 2.  (2)Η ημερομηνία ενάρξεως ισχύος του πρωτοκόλλου θα δημοσιευθεί στην Επίσημη Εφημερίδα των  Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


title: Απόφαση 2013/351/ΚΕΠΠΑ του Συμβουλίου, της 2ας Ιουλίου 2013 , για την τροποποίηση της απόφασης 2011/426/ΚΕΠΠΑ σχετικά με τον διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη

text:
               4.7.2013

               EL

               Επίσημη Εφημερίδα της Ευρωπαϊκής Ένωσης

               L 185/7

         ΑΠΌΦΑΣΗ 2013/351/ΚΕΠΠΑ ΤΟΥ ΣΥΜΒΟΥΛΊΟΥ
   της 2ας Ιουλίου 2013
   για την τροποποίηση της απόφασης 2011/426/ΚΕΠΠΑ σχετικά με τον διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 18 Ιουλίου 2011, το Συμβούλιο εξέδωσε την απόφαση 2011/426/ΚΕΠΠΑ (1) για τον διορισμό του κ. Peter SØRENSEN ως Ειδικού Εντεταλμένου της Ευρωπαϊκής Ένωσης (ΕΕΕΕ) στη Βοσνία-Ερζεγοβίνη. Η θητεία του ΕΕΕΕ λήγει στις 30 Ιουνίου 2015.

               (2)

               Με την απόφαση 2011/426/ΚΕΠΠΑ, όπως τροποποιήθηκε με την απόφαση 2012/330/ΚΕΠΠΑ (2), χορηγούνται στον ΕΕΕΕ τα ποσά δημοσιονομικής αναφοράς που καλύπτουν το χρονικό διάστημα από την 1η Σεπτεμβρίου 2011 έως τις 30 Ιουνίου 2013. Θα πρέπει να καθορισθεί νέο ποσό δημοσιονομικής αναφοράς για το χρονικό διάστημα από την 1η Ιουλίου 2013 έως τις 30 Ιουνίου 2014.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης.

               (4)

               Η απόφαση 2011/426/ΚΕΠΠΑ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην παράγραφο 1 του άρθρου 5 της απόφασης 2011/426/ΚΕΠΠΑ προστίθεται το ακόλουθο εδάφιο:

      «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από την 1η Ιουλίου 2013 έως τις 30 Ιουνίου 2014, ανέρχεται σε 5 285 000 εκατ. EUR.».

   Άρθρο 2
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.
   Εφαρμόζεται από 1ης Ιουλίου 2013.

      Βρυξέλλες, 2 Ιουλίου 2013.

            Για το Συμβούλιο

            Ο Πρόεδρος

         L. LINKEVIČIUS

      (1)  ΕΕ L 188, 19.7.2011, σ. 30.

      (2)  ΕΕ L 165, 26.6.2012, σ. 66.


title: 2013/381/ΕΕ: Απόφαση του Συμβουλίου, της 9ης Ιουλίου 2013 , για τον διορισμό στην Επιτροπή των Περιφερειών ενός μέλους από την Γερμανία

text:
               16.7.2013

               EL

               Επίσημη Εφημερίδα της Ευρωπαϊκής Ένωσης

               L 193/21

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Ιουλίου 2013
   για τον διορισμό στην Επιτροπή των Περιφερειών ενός μέλους από την Γερμανία
   (2013/381/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση τακτικού μέλους της Επιτροπής των Περιφερειών θα μείνει κενή λόγω της λήξης της θητείας του κ. Helmut Max JAHN στις 22 Ιουλίου 2013,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως τακτικό μέλος από τις 23 Ιουλίου 2013, για το εναπομένον διάστημα της θητείας, ήτοι έως τις 25 Ιανουαρίου 2015:

               —

               ο κ. Jörg DUPPRÉ, Landrat des Landkreises Südwestpfalz, Präsident des Deutschen Landkreistages.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 9 Ιουλίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: Απόφαση του Συμβουλίου, της 18ης Δεκεμβρίου 2006 , για το διορισμό των τακτικών και αναπληρωματικών μελών της Συμβουλευτικής Επιτροπής για την κατάρτιση στον τομέα της αρχιτεκτονικής

text:
               28.12.2006

               EL

               Επίσημη Εφημερίδα της Ευρωπαϊκής Ένωσης

               C 320/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Δεκεμβρίου 2006
   για το διορισμό των τακτικών και αναπληρωματικών μελών της Συμβουλευτικής Επιτροπής για την κατάρτιση στον τομέα της αρχιτεκτονικής
   (2006/C 320/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
   Έχοντας υπόψη:
   την απόφαση αριθ. 85/385/ΕΟΚ του Συμβουλίου, της 10ης Ιουνίου 1985, για τη δημιουργία Συμβουλευτικής Επιτροπής για την κατάρτιση στον τομέα της αρχιτεκτονικής, και ιδίως τα άρθρα 3 και 4 (1),
   Εκτιμώντας:
   ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για κάθε ένα από τους εμπειρογνώμονες αυτούς· ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετούς διάρκειας και παύει, πριν από τη λήξη της τριετούς περιόδου, με παραίτηση, θάνατο ή αντικατάστασή τους από άλλο μέλος· στην περίπτωση αυτή, ο διορισμός νέου μέλους γίνεται για το υπόλοιπο διάστημα της θητείας,
   ότι, με την απόφασή του 2006/C 68/03 της 9ης Μαρτίου 2006
       (2), το Συμβούλιο διόρισε τα τακτικά και αναπληρωματικά μέλη της εν λόγω επιτροπής για τριετή περίοδο από την ημερομηνία της απόφασής του,
   ότι οι κυβερνήσεις επτά κρατών μελών όρισαν υποψηφίους, με σκοπό τον διορισμό ή την αντικατάσταση των τακτικών ή αναπληρωματικών μελών,
   ΑΠΟΦΑΣΙΖΕΙ:
   Άρθρο μόνο
   Διορίζονται τακτικά και αναπληρωματικά μέλη της Συμβουλευτικής Επιτροπής για την κατάρτιση στον τομέα της αρχιτεκτονικής για την περίοδο από την ημερομηνία της παρούσας απόφασης έως τις 9 Μαρτίου 2009:
   Α.   ΕΜΠΕΙΡΟΓΝΩΜΟΝΕΣ ΑΣΚΟΥΝΤΕΣ ΤΟ ΕΠΑΓΓΕΛΜΑ

               Χώρες

               Τακτικά μέλη

               Αναπληρωματικά μέλη

               Τσεχική Δημοκρατία

               κ. Dalibor BORÁK

               Δανία

               κ. Bente BEDHOLM

               κ. Henning THOMASEN

               Κύπρος

               κ. Θέμης ΘΕΜΙΣΤΟΚΛΕΟΥΣ

               κ. Βάσος ΧΡΗΣΤΟΥ

               Λουξεμβούργο

               κα Marie-Hélène LUCAS

               κ. Nico STEINMETZ

               Πορτογαλία

               κ. Carlos da SILVA AFONSO

               κ. Nuno da SILVA ARAÚJO SIMõES

         B.   ΕΜΠΕΙΡΟΓΝΩΜΟΝΕΣ ΑΠΟ ΤΑ ΠΑΝΕΠΙΣΤΗΜΙΑΚΑ ΕΚΠΑΙΔΕΥΤΙΚΑ ΙΔΡΥΜΑΤΑ Ή ΑΠΟ ΙΔΡΥΜΑΤΑ ΙΣΟΔΥΝΑΜΟΥ ΕΠΙΠΕΔΟΥ ΣΤΟΝ ΤΟΜΕΑ ΤΗΣ ΑΡΧΙΤΕΚΤΟΝΙΚΗΣ

               Χώρες

               Τακτικά μέλη

               Αναπληρωματικά μέλη

               Δανία

               κ. Sven FELDING

               κ. Jørgen HAUBERG

               Λουξεμβούργο

               κ. Jean TAGLIAFERRI

               κ. Raymond HARSCH

               Πορτογαλία

               κ. Mario Júlio TEIXEIRA KRUGER

               κ. Manuel MENDES TAINHA

               Σουηδία

               κ. Jørgen HAUBERG Hasse ERNERFELDT

         Γ.   ΕΜΠΕΙΡΟΓΝΩΜΟΝΕΣ ΤΩΝ ΑΡΜΟΔΙΩΝ ΑΡΧΩΝ ΤΟΥ ΚΡΑΤΟΥΣ ΜΕΛΟΥΣ

               Χώρες

               Τακτικά μέλη

               Αναπληρωματικά μέλη

               Τσεχική Δημοκρατία

               κα Marie KOTRLÁ

               Δανία

               κ. Mikkel BUCHTER

               κ. Mads FLYVHOLM

               Λουξεμβούργο

               κα Bernadette FRIEDERICI-CARABIN

               κα Mme Elodie HOFMANN

               Σλοβακία

               κ. Róbert PODHORSKY

      Βρυξέλλες, 18 Δεκεμβρίου 2006.

            Για το Συμβούλιο

            Ο Πρόεδρος

         J.-E. ENESTAM

      (1)  ΕΕ L 223 της 21.8.1985, σ. 26-27.

      (2)  ΕΕ C 68 της 21.3.2006, σ. 6-8.